PROÇESVERBAL

Nga seanca e dyzetë e një (41) e Këshillit të komunës së Zhelinës e mbajtur me 03.06.2020 në Sallën e madhe të Këshillit komunal në ora 11:00.Mbledhjen e hapi kryetari i Këshillit komunal z.Liridon Useini i cili që në fillim arsyetoi mungesën e këshilltares Nexhibe Bejtullai e cila është në pushim të lindjes dhe më pas prezantoi rendin e ditës nr.08-494/2 me tre pika edhe ate:

1.Miratimi i proçesverbalit nga seanca e 40-të,të Këshillit të komunës së Zhelinës

2.Propozim-Vendim për fillimin e procedurave për ndarjen e shërbimeve publike komunale me partneritet publiko-privat

3.Shqyrtimi i kërkesës nr.08-488/1 i datës 27.05.2020 nga Elez Sejdija f.Cerovë për ndarjen e mjeteve financiare.

U hap diskutim në lidhje me rendin e ditës dhe pasi nuk u paraqit asnjë këshilltarë kundër ose diçka shtesë,rendi i ditës u hodh në votim dhe me 16 vota pro dhe 2 të përmbajtur miratohet rendi i ditës.

**Pika e parë**,Miratimi i proçesverbalit nga seanca e 40-të.U hap diskutim për vërrejtje sygjerime apo lëshime dhe fjalë morri Bedri Fazliu i cili tha se ,,duhet të shtohet se do të ishte mirë të jetë prezent drejtori i Ndërmarrjes”.Pasi nuk pati vërrejtje të tjera pika e parë u hodhë në votim dhe me 16 vota pro dhe 2 të pë përmbajtur konstatohet se miratohet.

**Pika e dytë**,Propozim-Vendim për fillimin e procedurave për ndarjen e shërbimeve publike komunale me partneritet publiko-privat

Kryetari i Këshillit komunal z.Liridon Useini pasi prezentoi pikën në fjalë për elaborim dhe sqarim e ftoi Kryetarin e Komunës së Zhelinës z.Blerim Sejdiu.

Kryetari elaboroi pikën në fjalë duke theksuar se qëllimi është që të hapim mundësinë, apo të nisim me procedurat fillestare që një ditë të arrijmë me ndërtimin e një fabrike për reciklimin e mbeturinave në rajon të Pollogut. Kryetari gjithashtu tha se Rusino nuk është zgjidhje e përhershme dhe as zgjidhje e duhur. Kryetari Propozoi që të lëshohet video materiali, i marrë nga interneti me qëllim që këshilltarët të shohin dhe të jenë të njoftuar se me çfarë modeli të fabrikës kemi të bëjmë dhe si funksionon kjo në Evropë e më konkretisht në Vienë të Austris. Më pas kryetari tha se bisedohet për një projekt ideor, ndërtim i një fabrike kapaciteti i të cilës mendohet të jetë mbi 2500 punëtorë ku të gjitha komunat e rajonit të Pollogut do të duhet të participojnë për numrin e punëtorëve që do të angazhohen me punë këtu. Koncepti sipas këtij modeli që veçmë funksionin ne Vienë të Austrisë është me tre ndërrime, pra 24 orë punë pa ndërprerë. Synohet që nga mbledhja e mbeturinave të prodhohet energji elektrike, pra rrymë ku dobi do kishim të gjithë. Pra ky model në Vienë arrinë që të prodhon energji elektrike për 25.000 amvisëri dhe diku për 50.000 amvisëri nxehje/ngrohje. Sipas parashikimeve të bashkëpunëtorit tonë me Agjencioni këshillues i investimeve financiare Fins, nisja respektivisht përfundimi i procedurave për këtë qëllim duhet të jetë fundi i vitit 2020, ku pastaj sipas parashikimeve në vitin 2021 do duhet të filloj ndërtimi i fabrikës me koncept të ngjajshëm ose përafërt. Nëse dikush ka pyetje lirisht le të pyes, por dijeni se edhe unë informatat i kam të limituara pasi kjo është fazë shumë e hershme dhe ne si Komunë nga bashkëpunimi që kemi me kontaktet ndërkombëtare por edhe në bashkëpunim me Qeverinë, respektivisht Ministrinë e Ambientit, kemi arritur që të fillojmë me këtë procedurë dhe sot nga ne kërkohet vetëm që të japim dritë të gjelbërt për fillimin e procedurave drejt një realizimi eventual-përfundoi kryetari.

Për fjalë u paraqit Bedri Fazliu i cili tha se; mendoja se do të jetë projekt ndryshe sepse filluam me Rusino dhe tash kemi ide tjetër me partner austriak.Si projekt do të duhej të na vinte më përpara dhe të votosh kundër është gabim , por të votosh edhe pro gjithashtu është gabim.Bukvalisht është ideor,por duhet ta shohim fundin-përfundoi B.Fazliu.

Kryetari z.Blerim Sejdiu replikoi duke sqaruar se ,,Nuk bisedohet për projekt pasi ende nuk kemi arritur aty, pra është vetëm fillimi i procedurës dhe ky projekt nuk është i imi, është propozim i një koncepti me partner të jashtëm që normalisht se do jetë në interes për komunat tjera. Sa i përket Rusinos, po, Rusino është diskutuar edhe më herët, por ai koncept i Rusionos nuk është zgjidhje. Ne nuk i asgjëesojmë mbeturinat atje, por vetëm i mbulojmë, i shtypim, hudhim tjera mbi to dhe kjo gjithsesi se nuk është zgjidhje. Në mbledhjet që kemi pas me komunat tjera të Pollogut, unë nuk jam pajtuar me këtë mënyrë, por e kam pas të patjetërsueshme ta përkrah sepse ka qenë projekt i përbashkët i komunave të Pollogut dhe fundja nuk kam pas zgjidhje tjetër përveç Rusios? Ku ti hudhim tjetër vend, unë nuk dij tjetër vend? Zvicëranët ndanë mbi 2.000.000 euro për studime fizibiliteti për Rusion, por kjo mund të zgjas edhe 2 vjet e mos më tepër, ndërsa kjo që flasim tani lere se është diçka tjetër, por as nuk kërkon para nga ne, por përkundrazi do të kemi edhe përfitime si buxhet komunal nga prodhimi që mund të bëjë kjo kompani. Ajo që më intereson më së shumti mua është të mos kemi mbeturina gjithandej. Psh. e kemi Krastën në Dëbërcë, të mbushur gjithandej ky vend nga pandërgjegjsimi i disa qytetarëve të cilët i hudhin këto mbetje. Nuk është fjala për deponi të egra por për mbetje të shtëpijve siç i quajmë në popull “shut”, pra mbetjet nga rrënimi i shtëpive. Pra, ky koncept që prezantuam sot para juve, do i reciklojë edhe këto mbetje që për ne është shumë e rëndësishme pasi as për këtë nuk kemi pasur zgjidhje.

Ramis Hasani morri fjalën dhe tha se pse u ndërpre projekti i Rusinos dhe më pas u ankua te përkthimi i videos se pse nuk është në gjuhën shqipe. Ai gjithashtu theksoi se:Komuna ka qenë në gjumë dhe gjatë gjithë kohës dhe sa i përket hudhjeve të mbeturinave të tilla nuk i është ndier zëri. Për projektin që na jepet ,duhet ta analizojmë, duhet të kemi hapësirë-përfundoi ai.

Kryetari morri fjalën dhe tha se ndjehem i revoltuar nga fjalimi i R.Hasanit i cili pak më parë tha se komuna është në gjumë, duke theksuar se Krasta nuk është sot por qe 10 vite. Para se me ardhë unë këtu, pra unë e kam gjet atë gjendje të tillë, dhe duke mos dashur ta fajsoj askend, unë vetëm deshta ta paraqes si shqetësim se me këtë reciklim që duam të arrijmë ne, do i zgidhnim njëherë e përgjithmonë këto probleme sepse atëherë do ju themi qytetarëve,”ja ku e keni adresën për reciklim, shkoni atje”. Kryetari theksoi gjithashtu se, nuk është mirë as e sinqertë ti thuhet Komunës së Zhelinës se kemi qenë në në gjumë kur e dijmë se sa shumë aktiv kemi qenë gjatë gjithë kohës, duke mos e ndalur intensitetin as gjatë periudhës së virusit Kovid-19, pasi vullnetarisht me stafin e komunës kemi qenë në terren, në kontakt me kompanitë private duke i bindur që të na japin ndihma humanitare, të cilat pastaj i kemi shkarkuar, ngarkuar dhe shpërndarë deri tek qytetarët dhe krejt kjo, në mënyrë vullnetare. Ju duhet ta dini se Komuna gjatë gjithë kohës ka shpërndarë pako ushqimore duke arritur të shpërndajmë mbi 1500 pako ushqimore dhe të thuash se komuna eshtë në gjumë s`është e drejtë kjo. Me të vërtetë nuk toleroj ta thuash këtë. Gjatë kësaj periudhe nga ju si këshilltarë nuk kemi kërkuar që tna miratoni buxhet për këto ndihma. As për harxhime tjera. Dmth nuk e kemi dëmtuar as me 1 euro buxhetin, e nga ana tjetër kemi shpërndar mbi 1500 pako ushqimore dhe higjienike. Pra ju lutem, mosni me kësisoj fjalësh të pamatura se me të vërtetë nuk është e ndershme.

Elmedina Rexhepi pyeti se çfarë obligimi do të kenë qytetarët e komunës së Zhelinës? A do duhet ne si komunë apo qytetarët të kofinancojnë nesër ndaj këtij projekti?

Kryetari tha se JO. Përkundrazi sipas kontakteve tona që i kemi me agjencionin, ata na njoftuan se deri në 10 përqind nga fitimi kompania do t`i ndajë komunës/komunave, pra ne do kemi dobi nga kjo, Buxheti i Komunës tonë drejtëpërdrejtë do të pranojë të hyra nga fitimi i tyre dhe kjo pastaj do të mundësojë që çmimet e grumbullimit të mbeturinave që i kemi ne si amvisëri do të ulet. Ju e dini se ne sot i paguajmë një shumë dikur 175 denar (nëse nuk gaboj) koncesionerit privat për këtë qëllim, dhe kjo shumë do të ulet shumë ma poshtë pasiqë ata do të na mundësojnë këtë. Bile ata do t’i sigurojnë edhe makineritë për këtë qëllim, kontajnerët, pajisjet adekuate dhe veshjet tjera, që do ti sigurojë vetë Kompania e caktuar që do ta realizojë këtë. Kryetari gjithashtu sqaroi se jam këtu për të dhënë sqarime dhe jo për të ju bindur. Unë nuk kam pas nevojë të bindem sepse kjo është në interes të të gjithëve dhe na pastron hapësirat ku jetojmë Përse të kem nevojë të bindem për një gjë të tillë? Ju Votoni si të doni. Duke aluduar te këshilltari Bedri Fazliu, të cilit kryteari i tha: Nëse dëshiron voto kundër. Çfarë të të them? Përse unë duhet të të bind ty për një projekt kaq të rëndësishëm? Dhe unë nuk dua të të bind pasi nuk e kam atë detyrim.

Pas sqarimit të fundit të Kryetarit pika në fjalë nga Kryetari i Këshillit u hodhë në votim dhe me 12 vota Pro dhe 6 vota të përmbajtur, konstatohet se kjo pikë miratohet.

**Pika e tretë**,shqyrtimi i kërkesës nga Elez Sejdia pë ndarje të mjeteve finansiare;u hap debat dhe fjalë morri Nagip Selmani i cili propozoi që personit në fjalë t`i ndahet shuma prej 1500 euro dhe më pas edhe Burhan Dauti tha se është mirë të ndihmohen këto raste. Ndërkaq R.Hasani tha se paraprakisht komisioni i financave është dashtur të mbajë mbledhje .

Kryetari i Këshillit propozimin e Nagip Selmanit e hodhi në votim dhe unanimisht u miratua.

Pas miratimit të të gjitha pikave të rendit të ditës kryetari i Këshillit,z.Liridon Useini seancën e shpalli të mbyllur.

Nr.08-494/2 KËSHILLI I KOMUNËS SË ZHELINËS

03.06.2020 Proçesverbalist: Kryetar

Zhelinë Lazim Idrizi Liridon Useini